Εξαιρετικός ο χώρος, πεντακάθαρος, άπειρες παροχές. Ο άνθρωπος μας παρείχε ακομα και σουρωτίρι για μακαρόνια! Μου έκανε μεγάλη εντύπωση. Το χρησιμοποιήσαμε βέβαια, μπορείτε άνετα να μαγειρέψετε και να μείνετε κανονικά για μήνες. Επίσης, οι τηλεοράσεις είναι smart! Με NETFLIX!! Ο οικοδεσπότης πολύ συνεννοήσιμος, ενδιαφέρεται για την ευχάριστη διαμονή μας. Η τοποθεσία πολύ βολική, κοντά σε στάσεις αστικών (εύκολη απόκριση με πανεπιστήμιο με το λεωφορείο 27) και έχει κοντά και ενα σουπερμαρκετ Σκλαβενίτη (Απρίλιος 2019). Το μόνο που μας κίνησε την περιέργια αρνητικά ήταν η είσοδος του κτηρίου και το ότι οι κάτω όροφοι ανήκουν σε αποθήκες καταστημάτων (?) αλλα αυτά δεν είναι στον έλεγχο του ιδιοκτήτη και τα αναφέρω μόνο για μελλοντικούς επισκέπτες διότι σε αντίθεση με αυτά ο χώρος των Sky Studios είναι ασφαλής, καθαρός και καινούριος, πράγμα σπάνιο και πολύτιμο για μια τοποθεσία στην καρδιά του κέντρου Θεσσαλονίκης. Το προτείνω εύκολα σε όποιον θέλει να επισκεφτεί την Θεσσαλονίκη.